《岁暮杂感 其一》
清代·陈元鼎

干戈丛里幸生存，辛苦全家涕泪痕。风雪压天催急景，江湖满地剩惊魂。

自遭离乱怜王粲，早遁遐荒愧邴原。见说黄巾犹咫尺，扁舟何处武陵源。

作者简介：清浙江钱塘人，字实庵，号芰裳。道光二十七年进士。官编修。以词名道光咸丰间。其词作擅以闲情抒孤抱。有《鸳鸯宜福馆吹月词》、《实庵存稿》。